พอดีกินยาคุมฉุกเฉินไปแล้วหลังจากที่กินไป7วัน มีเลือดออก เหมือนประจำเดือน 4-5 วัน. แล้วพอครบรอบประจำเดือน. มีเลือดสีน้ำตาลมาแค่วันเดียว มาน้อยมาค่ะ 4-5 หยด. มันคือเลือดอะไรค่ะ
สวัสดีค่ะ ยาคุมกำเนิดแบบฉุกเฉินจัดเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดเนื่องากเป็นยาคุมประเภทที่มีฮอร์โมนสูง หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ภาวะเลือดที่ออกมา น่าจะเป็นเลือดจากผลข้างเคียงยามากที่สุด ไม่ได้บ่งบอกว่าตั้งครรภ์หรือไม่ หลังจากนี้ต้องสังเกตรอบเดือนที่ควรจะมาตรงรอบเดือน หรือคลาดเคลื่อนได้เล็กน้อยไม่เกิน 7 วันจากที่ควรจะเป็น หากมาช้ากว่านี้ ควรต้องยืนยันการตั้งครรภ์ต่อไป ในตอนนี้ที่ไม่แน่ใจว่าเป็นเลือดประจำเดือนหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ